Dunyo bo'ylab maymunchechak tarqalishining ikkita sababi aytildi

Dunyoda maymunchechak kasalligining avj olishi virus ustida ish olib borilgani va u yanada yuqumli bo'lib qolgani yoki so'nggi o'n yilliklarda inson immunitetining yomonlashgani bilan bog'liq bo'lishi mumkin. Bu haqda rossiyalik virusologiya professori Aleksandr Chepurnov “URA.ru”ga ma'lum qildi.
Mutaxassisning so'ziga ko'ra, maymunchechak haqidagi fikr 50 yil oldin, insoniyat bu patogenni aniqlagan paytdan kelib chiqqan.
“O'shanda biz quyidagiga duch keldik: kasallik epidemiologik usullar bilan osongina bostiriladi, ko'p tarqalmaydi va hokazo. Ammo bu vaqt ichida vaziyat o'zgardi, shuning uchun yuqoridagi ikki sababdan biri kasallik tarqalishiga olib kelgan bo'lishi mumkin. Bunga genetik jihatdan modifikatsiyalangan mahsulot yoki immunitet darajasining pasaygani sabab bo'ladi”, — degan u.
Virusologning so'zlariga ko'ra, tarqalish tezligi ham ikkita sababga ega. Birinchisi — bu virusning qo'zg'atuvchisi bilan “ishlash”. Ikkinchisi, maymunchechak bilan chambarchas bog'liq yana bir nechta viruslar mavjud, ularning biologiyasi haqida biz umuman bilmaymiz. Olimlar maymunchechakning xususiyatlari haqidagi bilimlari ushbu infektsiyaning hozirgi epidemiyasi dunyoda qanday rivojlanayotganidan farq qila boshlagan.
“Muammo shundaki, biz maymunchechak haqida bilgan narsalarimiz biz ko'rgan narsadan farq qilmoqda. Bu juda oson lokalizatsiya qilinadigan kasallik, chunki u tez yuqmaydi, maymunchechakni aniqlash oson bo'ladi, kasallanganlar bilan aloqada bo'lganlarni aniqlash esa qiyin emas. Bularning barchasini inobatga olgan holda kasallik tarqalishi bunday bo'lmasligi kerak edi”, — deydi Chepurnov.
Avvalroq maymunchechakka qarshi emlanish xavfi va kasallik qay tarzda yuqishi ma'lum qilingan.